British Leyland
Store norske leksikon,Teknologi og industri,Transport,Bil,Bilmerker
British Leyland er et tidligere britisk bilindustrikonsern, grunnlagt i 1968 ved sammenslutning av Leyland Motor Corp. Ltd. (blant annet Rover og Triumph) og British Motor Holdings Ltd. (Morris, Austin og Jaguar). Konsernet ble delvis nasjonalisert i 1975.
Historie Konsernet gikk gjennom diverse omorganiseringer og navneskifter i 1970- og 1980-årene. I 1984 ble Jaguar utskilt som et privateid selskap, og i 1986 endret det resterende konsernet navn til Rover Group, senere MG Rover Group. MG Rover Group gikk konkurs i 2005, og kjøpt opp samme år av kinesiske SAC, som fusjonerte med det kinesiske bilindustrikonsernet SAIC i 2007. Les mer i Store norske leksikon Rover Morris